**OPĆINA TOUNJ**

**OPĆINSKI NAČELNIK**

KLASA: 214-01/17-01/03

URBROJ: 2133/20-01-17-4

Tounj, 14. rujna 2017.

Na temelju članka 38. Statuta općine Tounj ( „Glasnik Karlovačke županije“ 16/13) i Odluke općinskog vijeća Općine Tounj o zakupu poslovnog prostora u Društvenom domu Zdenac usvojenoj na 14. sjednici

Općinskog vijeća dana 26. veljače 2016. godine Klasa: 370-01/16-01/01, Ur.broj: 2133/20-03-16-4

**OPĆINSKI NAČELNIK OPĆINE TOUNJ**

**raspisuje dana 14. rujna 2017. godine**

**J A V N I N A T J E Č A J**

**ZA DAVANJE U ZAKUP**

**poslovnog prostora u vlasništvu Općine Tounj**

**I. PREDMET ZAKUPA:**

**Poslovni prostor u zgradi „Društvenog doma“, Zdenac 17 D, Tounj**

**površine 60 m², parkirališni prostor 60 m²**

**NAMJENA: Skladišni prostor i parkiralište**

- početni iznos mjesečne zakupnine **iznosi 765,00 kuna bez PDV-a**

- poslovni prostor daje se u zakup najduže **na rok od 2 godine** s mogućnosti produženja prema

uvjetima davatelja vlasnika prostora.

**II**. Natjecatelji se obvezuju uplatiti garantni polog u visini jednostrukog iznosa početne mjesečne zakupnine,

s time da odabrani natjecatelj gubi pravo na povrat pologa u slučaju da ne zaključi ugovor o zakupu ili

prilikom sklapanja ugovora ne pruži instrumente osiguranja propisane točkom XIV. ovog javnog

natječaja. Po sklapanju ugovora o zakupu polog se zadržava kao instrument osiguranja plaćanja

ugovorene zakupnine i drugog potraživanja Općine koja proizlaze iz ugovora o zakupu (tijekom trajanja

ili po isteku ugovora o zakupu).

**III.** Natjecatelji moraju u ponudi navesti da se obvezuju, ukoliko budu izabrani kao najpovoljniji ponuđači

uplatiti najmanje iznos u visini jednomjesečne zakupnine unaprijed, prije sklapanja Ugovora o zakupu

i to u roku od 15 dana od dana donošenja Odluke o odabiru.

**IV.** Rok za podnošenje pisanih prijava za sudjelovanje je **21. rujna 2017. godine do 15,00 sati.**

**V.** Natjecatelji se obvezuju dostaviti osnovne podatke (prebivalište, državljanstvo za fizičke osobe i podatke

o upisu u upisnik nadležnog registra za pravne osobe), te dokaz da natjecatelj ispunjava uvjete za

obavljanje djelatnosti koja je određena kao namjena poslovnog prostora, a osobe koje prema Zakona

o pravima hrvatskih branitelja iz Domovinskog rata i članova njihovih obitelji imaju pravo sklapanja

ugovora po uvjetima najpovoljnije ponude iz javnog natječaja trebaju dostaviti dokaze kojima dokazuju

svoj status.

**VI.** Datum početka obavljanja ugovorene djelatnosti u prostoru pod točkom 1. ovog natječaja

**je 01**. **listopada 2017.** godine.

**VII.**  Poslovni prostor pod točkom 1. ovog javnog natječaja može se pogledati svaki radni dan općine od

**15. rujna 2017.** godine **do 20. rujna 2017.** godine **od 12,00 sati do 13,00 sati.**

**VIII. Odabir**  će se provesti **dana** **22. rujna 2017. godine u 14,00 sati** u prostorijama **Općine Tounj,**

**Linije 3 B, 47264 Tounj.**

**IX.** Obvezu natjecatelja na davanje izjave da prihvaća opće uvjete zakupa propisane Odlukom o zakupu i

i kupoprodaji poslovnog prostora te da je upoznat sa stanjem i opremljenošću prostora koji se daje

u zakup.

**X.** Obvezu natjecatelja da da izjavu da je poslovni prostor za koji se natječe uređen sukladno Pravilniku o

određivanju minimalnih tehničkih uvjeta uređenja slobodnih poslovnih prostora u vlasništvu Općine

Tounj, te da preuzima poslovni prostor u viđenom stanju i da ga je dužan urediti i privesti ugovorenoj

namjeni o vlastitom trošku i da se odriče prava primjene instituta stjecanja bez osnova i poslovodstva bez

naloga (bez obzira da li će u poslovni prostor za koji se natječe ulagati sa suglasnosti zakupodavca).

**XI.**  Na natječaju ne može sudjelovati fizička ili pravna osoba, odnosno njihovi osnivači i/ili ovlaštene osobe

za zastupanje za koje je na dan odabira evidentirana dospjela nepodmirena obveza prema Općini Tounj,

zaključno s mjesecom koji prethodi mjesecu podnošenja prijave na javni natječaj, osim ako je natjecatelju

odobrena odgoda plaćanja navedenih obveza, pod uvjetom da se pridržava rokova plaćanja.

**XII.** Obveza natjecatelja da dostavi potvrdu Porezne uprave o stanju duga po osnovi javnih davanja o kojima

službenu evidenciju vodi Porezna uprava te naznaku da se neće razmatrati ponude onih natjecatelja koji

po toj osnovi imaju dospjelih a nepodmirenih dugovanja.

**XIII.** Općinski načelnik zadržava pravo da po provedenom Javnom natječajnom postupku ne zaključi ugovor

o zakupu sa odabranim natjecateljem na osnovi Odluke povjerenstva za provedbu natječajnog postupka.

**XIV.** Odredbu da natjecatelj koji dobije poslovni prostor u zakup mora prilikom sklapanja ugovora o zakupu

dostaviti bjanko trasiranu akceptiranu mjenicu ( minimalno vrijednosti **do 10. 000,00 kn** po ovlaštenoj

osobi ili vlasniku s klauzulom bez protesta uz mjenično očitovanje kao osiguranje plaćanja, ovjerenu kod

javnog bilježnika a koje će se naplatiti u slučaju da zakupnik u tijeku ugovornog odnosa ne podmiri

dospjelu zakupninu duže od 3 (tri i više mjeseci ).

**XV.** Odredbu da se ugovor o zakupu sklapa kao ovršna isprava sukladno odredbi članka 4. Zakona o zakupu

i kupoprodaji poslovnog prostora ( „Narodne novine“ broj: 125/11, 64/15), a na trošak zakupnika.

**XVI.** Dokaz o uplati garantnog pologa u visini jednostrukog iznosa početne mjesečne zakupnine.

Garantni polog se uplaćuje na račun Općine Tounj broj HR3125000091855700003

Poziv na broj za pravne i fizičke osobe HR24 5835- OIB

**XVII.**  Pisana prijava za sudjelovanje na natječaju mora sadržavati:

1. zahtjev u kojem mora biti navedeno ime i prezime natjecatelja, adresa prebivališta i OIB (za fizičku osobu), odnosno tvrtka i sjedište, **OIB** i **MB** ( za pravnu osobu), naznaka poslovnog prostora koji se licitira, djelatnost koja će se obavljati u poslovnom prostoru te naziv banke i broj računa radi povrata garantnog pologa. (garantni polog se vraća isključivo na račun s kojeg je bila uplaćena na žiro-račun Proračuna Općine Tounj),
2. dokaz da je natjecatelj uplatio garantni polog,
3. presliku važeće osobne iskaznice ako je natjecatelj fizička osoba (građanin ili obrtnik) odnosno presliku važeće osobne iskaznice osobe ovlaštene za zastupanje ako je natjecatelj pravna osoba,
4. izvornik ili ovjerenu presliku obrtnice ili izvadak iz nadležnog obrtnog registra koji ne smije biti stariji od 15 dana do dana prijave na javni natječaj, iz kojih mora biti vidljivo da je natjecatelj registriran za djelatnost koja će se obavljati u poslovnom prostoru koji se licitira, **ako je natjecatelj fizička osoba - obrtnik,**
5. izvornik ili ovjerenu presliku rješenja o upisu u nadležni strukovni registar ili drugu odgovarajuću potvrdu koje ne smiju biti starije od 15 dana do dana prijave na javni natječaj, iz kojih mora biti vidljivo da natjecatelj udovoljava uvjetima za djelatnost koja će se obavljati u poslovnom prostoru koji se licitira **ako je natjecatelj fizička osoba koja nije obrtnik,**
6. izvornik ili ovjerenu presliku rješenja nadležnog trgovačkog suda o upisu u sudski registar ili izvadak iz sudskog registar koji ne smiju biti stariji od 15 dana do dana prijave na javni natječaj, **iz kojih mora biti vidljivo da je natjecatelj pravna osoba** registrirana za djelatnost koja će se obavljati u polovnom prostoru koji se licitira te ime i prezime osobe, zakonskog zastupnika pravne osobe,
7. Presliku obavijesti o razvrstavanju poslovnog subjekta izdanog od strane Državnog zavoda za statistiku sukladno odluci kojom se propisuje nacionalna klasifikacija djelatnosti, ako je natjecatelj pravna osoba.
8. Potvrdu porezne uprave o stanju duga koja ne smije biti starija od 15 dana do dana prijave na javni natječaj, iz kojih mora biti vidljivo da natjecatelj nema dugovanja po osnovi javnih davanja odnosno da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje,
9. **Pisana prijava sa utvrđenim prilozima za sudjelovanje na natječaj podnosi se u zatvorenoj omotnici na adresu Općina Tounj, Linije 3 B 47264 Tounj, s naznakom „NE OTVARATI“ – prijava za natječaj poslovnog prostora pod rednim brojem (obvezno naznačiti naziv prostora koji se zakupljuje ), a zaprima se u JUO općine Tounj, Linije 3 B 47264 Tounj do \_21. rujna 2017.\_godine\_do\_15,00 sati.**

**Pisana prijava sa utvrđenim prilozima za sudjelovanje na natječaju u zatvorenoj omotnici može se osim osobno, dostaviti i preporučenom pošiljkom.**

Ako natjecatelj nije u mogućnosti osobno prisustvovati otvaranju ponuda, punomoćnik natjecatelja (fizičke ili pravne osobe) dužan je najkasnije do održavanja otvaranja ponuda povjerenstvu dostaviti pisanu punomoć za zastupanje za predmetni natječaj (za fizičke osobe punomoć ovjerenu od javnog bilježnika a za pravne osobe punomoć potpisanu od zakonskog zastupnika i pečaćenu pečatom pravne osobe), u protivnom Povjerenstvo će istog isključiti sa otvaranja ponuda.

* Ponudu poslovnog prostora koji je predmet ovog natječaja provodi Povjerenstvo na način da se pristigle ponude unose u zapisnik s time da početna isklična ponuda mjesečne zakupnine ne može biti niža od početnog iznosa zakupnine objavljenog u javnom natječaju.

Povjerenstvo proglašava najpovoljnijeg natjecatelja koji je ponudio najvišu mjesečnu zakupninu kao budućeg zakupnika poslovnog prostora.

Mjesečna zakupnina se određuje u kunama, a plaća se unaprijed, najkasnije do 10-tog dana u mjesecu za koji se plaća

* Zakupnik je dužan početi plaćati zakupninu s danom stupanja u posjed poslovnog prostora

(tj. od dana izvršene primopredaje poslovnog prostora).

* Najpovoljniji natjecatelj je dužan najkasnije u roku od 15 (petnaest) dana od dana provedene licitacije ili do roka kojeg odredi Povjerenstvo potpisati te ovjeriti ugovor o zakupu. Nakon toga slijedi primopredaja poslovnog prostora, koja će biti izvršena u zakupljenom prostoru u vrijeme kako je naznačeno u Odluci o davanju u zakup poslovnog prostora, potpisivanjem Zapisnika o primopredaji poslovnih prostora. Ako najpovoljniji natjecatelj ne postupi na opisani način bez opravdanog razloga, Odluka o davanju u zakup poslovnog prostora će se poništiti, a javni natječaj za taj poslovni prostor će se ponoviti ukoliko bude zainteresiranih za ponovni zakup.

**NAPOMENA: Natječaj je objavljen u Večernjem listu (četvrtak – 14. kolovoza 2017. godine)**

**OPĆINSKI NAČELNIK OPĆINE TOUNJ:**

**ing. Ivica Sopek**